“Devdas” filmi yulduzi — aktrisa Kirron Kher suyak iligi saratoniga chalindi

Mashhur aktyor Anupam Kherning rafiqasi — 68 yoshli Bollivud aktrisasi Kirron Kher suyak iligi saratoni kasalligiga chalindi. Bu haqda aktrisaning turmush o‘rtog‘i o‘zining Instagram sahifasida ma’lum qildi.

Anupam ayolining kasalligini tasdiqlagan holda, u hozir davolanayotganini hamda rafiqasi bu kasallikdan qutulib ketishiga ishonishini aytgan.







 View this post on Instagram








Kirron Kher mahoratli Bollivud aktrisasi bo‘lib, o‘zbek tomoshabinlariga “Devdas” va “Om Shanti Om” filmlaridagi ijrosi bilan yaxshi tanish.

So‘nggi yillarda aktrisa televizion realiti-shoularda hakam sifatida ishtirok etib kelmoqda. Shuningdek, u 2014-yilda BJP xalq partiyasiga qo‘shilgan holda siyosiy maydonga ham qadam qo‘ygan.
Avvalroq Munnaboy rolini ijro etgan hind aktyori Sanjay Dattga o‘pka saratoni tashxisi qo‘yilgani haqida xabar berilgan edi.